Drie vas wat met ietermago betrap isFoto: Verskaf Drie verdagtes sal Maandag in die Brits-landdroshof in Noordwes verskyn nadat ŉ ietermago in hul besit gevind is. Die verdagtes, tussen 22 en 35 jaar oud, is Vrydag by ŉ vulstasie in Brits in hegtenis geneem, het Maria Nkabinde, polisiewoordvoerder, gesê. “Die inhegtenisnemings is gemaak nadat ŉ wenk ontvang is van ŉ lid van ŉ niewinsgewende organisasie wat hom toespits op die bekamping van onwettige handel in wild en bedreigde spesies.” ŉ Multidissiplinêre span, bestaande uit lede van die Jericho-veediefstaleenheid, misdaadintelligensie en natuurbewaringsbeamptes het vinnig opgetree en die drie mans in ŉ wit Volkswagen Jetta voorgekeer. Die ondersoek na die saak duur voort.